जल, जंगल, जमीन बचाना आदिवासियों का कर्तव्य
रंथु उरांव के अलावा बिरसा मुंडा, जिरकू उरांव, सुकू उरांव देवनाथ उरांव उपस्थित थे
भास्करन्यूज | लातेहार
सदरप्रखंड के हुंडरू गांव के हड़ोखर स्थित सरनास्थल पर पेसा कानून की वर्षगांठ समारोहपूर्वक मनाई गई। आदिवासी रीति-रिवाज से सरनास्थल पर पूजा-अर्चना की गई। इसके पूर्व आगत अतिथियों का मांदर की थाप पर आदिवासी परंपरा के मुताबिक नृत्य-गीत के साथ स्वागत किया गया।
कार्यक्रम के मुख्य अतिथि रंथु उरांव के अलावा बिरसा मुंडा, जिरकू उरांव, सुकू उरांव देवनाथ उरांव उपस्थित थे। वक्ताओं ने कहा कि 24 अक्तूबर, 1996 को पेसा कानून तो बना, लेकिन इसे 24 दिसंबर को मान्यता मिली। इस कानून को बनवाने में मध्यप्रदेश के दिलीप सिंह गुडिय़ा के प्रति आभार भी व्यक्त किया गया। वक्ताओं ने कहा कि संस्कृति सभ्यता की रक्षा के लिए जल, जंगल, जमीन को बचाना हमसभी आदिवासियों का नैतिक कर्तव्य है। पेसा कानून के बाद झारखंड में दो मर्तबा पंचायत चुनाव भी हुए हैं। जरूरत है कि अपने मान-सम्मान की रक्षा की जाए। कार्यक्रम के दौरान सांस्कृतिक कार्यक्रम भी आयोजित किए गए। मौके पर वीरेंद्र उरांव, जीतराम उरांव, मनी उरांव, जयंती उरांव, भीखू उरांव, सुरेश उरांव, सुकर लोहरा, किरानी उरांव, विनोद उरांव, सोनू उरांव समेत कई लोग उपस्थित थे।
hin_Deva awa_Deva san_Deva hin_Deva hin_Deva